《立春日》
金朝·岳行甫

银线青丝翠椀堆，争牛击鼓欲惊雷。翻风斗巧春头胜，漉雪浮惊臈尾杯。

迎暖梢梢金著柳，逗寒叶叶粉飘梅。不成一事人空老，半百光阴又七回。

作者简介：（约公元一二oo年前后在世）字仁老，鄜州洛川人。约金章宗承安未前后在世。夙有诗名于关中。泰和初，有以行甫时病诗达之章宗，大加赏异，授以官，不就。士论高之。行甫有诗百余篇，佳句甚多，行于秦中。